DE:
506.000
Gesetz über die Förderung der Krankenpflege und der Betreuung von betagten und pflegebedürftigen Personen
(Krankenpflegegesetz, KPG)
Vom 30.08.2017 (Stand 01.07.2024)
Der Grosse Rat des Kantons Graubünden
[1]
,
gestützt auf Art. 87 der Kantonsverfassung
[2]
,
nach Einsicht in die Botschaft der Regierung vom 16. Mai 2017
[3]
,
beschliesst:

RM:
506.000
Lescha per promover la tgira da persunas malsaunas e l'assistenza da persunas attempadas e da persunas che basegnan tgira
(lescha per promover la tgira da persunas malsaunas, LTM)
dals 30-08-2017 (versiun dals 01-07-2024)
Il cussegl grond dal chantun Grischun
[1]
,
sa basond sin l'art. 87 da la constituziun chantunala
[2]
,
suenter avair gì invista da la missiva da la regenza dals 16 da matg 2017
[3]
,
concluda:

IT:
506.000
Legge sulla promozione della cura degli ammalati e dell'assistenza alle persone anziane e bisognose di cure
(Legge sulla cura degli ammalati, LCA)
del 30.08.2017 (stato 01.07.2024)
Il Gran Consiglio del Cantone dei Grigioni
[1]
,
visto l'art. 87 della Costituzione cantonale
[2]
,
visto il messaggio del Governo del 16 maggio 2017
[3]
,
decide:

DE:
1.
Allgemeine Bestimmungen

RM:
1.
Disposiziuns generalas

IT:
1.
Disposizioni generali

DE:
Art. 1
Grundsätze
1
Der Kanton fördert durch die Planung der stationären Versorgung der Bevölkerung und die Gewährung von Beiträgen eine bedarfsgerechte, zweckmässige und wirtschaftliche ambulante und stationäre medizinische Behandlung, Pflege sowie Betreuung von Kranken, Langzeitpatientinnen und -patienten sowie betagten Personen in der notwendigen Qualität.
2
Das Recht der Patientinnen und Patienten auf freie Spital- und Heimwahl bleibt gewährleistet.

RM:
Art. 1
Princips
1
Tras la planisaziun dal provediment staziunar da la populaziun e tras la concessiun da contribuziuns promova il chantun in tractament medicinal, ina tgira sco er in'assistenza medicinala ambulanta e staziunara da persunas malsaunas, da pazientas e pazients da lunga durada sco er da persunas attempadas, e quai confurm al basegn, en moda adequata ed economica ed en la qualitad necessaria.
2
Il dretg da las pazientas e dals pazients da tscherner libramain l'ospital e la chasa da tgira resta garantì.

IT:
Art. 1
Principi
1
Pianificando l'assistenza stazionaria della popolazione e accordando sussidi, il Cantone promuove un trattamento medico, una cura e un'assistenza a livello ambulatoriale e stazionario conformi al fabbisogno, appropriati ed economici, ad ammalati, pazienti lungodegenti e persone anziane, nella qualità necessaria.
2
Il diritto del paziente alla libera scelta dell'ospedale e dell'istituto di cura è garantito.

DE:
1
Wird eine vom Kanton mit Baubeiträgen unterstützte Institution ihrer Zweckbestimmung entzogen, sind bis 25 Jahre nach der Beitragsgewährung für jedes fehlende Jahr vier Prozent des ausgerichteten Beitrages zu erstatten. Die Regierung legt den zu erstattenden Betrag fest.
2
Für Rückforderungen besteht ein gesetzliches, den eingetragenen Belastungen nachgehendes Pfandrecht des Kantons gemäss Artikel 836 des Schweizerischen Zivilgesetzbuches
[4]. Das Pfandrecht ist im Grundbuch einzutragen.
3
Die Regierung kann bei Zweckänderungen, die im kantonalen Interesse liegen, von einer Rückforderung absehen.

RM:
Art. 3
Restituziun da contribuziuns da construcziun
1
Sch'ina instituziun che vegn sustegnida dal chantun cun contribuziuns da construcziun vegn duvrada per in auter intent, ston vegnir restituids per mintga onn che manca 4 pertschient da la contribuziun pajada, e quai fin 25 onns, dapi che la contribuziun è vegnida concedida. La regenza fixescha l'import che sto vegnir restituì.
2
Per dumondas da restituziun exista in dretg da pegn legal dal chantun che suonda las grevezzas inscrittas tenor l'artitgel 836 dal cudesch civil svizzer
[4]. Il dretg da pegn sto vegnir inscrit en il register funsil.
3
Tar midadas d'intent ch'èn en l'interess dal chantun, po la regenza desister d'ina pretensiun da restituziun.

IT:
Art. 3
Restituzione di sussidi edilizi
1
Se un'istituzione sostenuta dal Cantone con sussidi edilizi viene destinata ad altro scopo, fino a 25 anni dopo la concessione del sussidio deve essere rimborsato il quattro per cento del sussidio erogato per ciascun anno mancante. Il Governo stabilisce l'importo da rimborsare.
2
Per quanto attiene alle domande di restituzione esiste un'ipoteca legale del Cantone posteriore agli aggravi iscritti conformemente all'articolo 836 del Codice civile svizzero
[4]. L'ipoteca deve essere iscritta nel registro fondiario.
3
In caso di destinazioni ad altro scopo che rientrano nell'interesse del Cantone, il Governo può rinunciare a una restituzione.

DE:
Art. 4
Betriebsführung und Rechnungslegung
1
Die Regierung kann Vorschriften über die Betriebsführung, die Rechnungslegung, die Tarifgestaltung, die Stellen- und Einreihungspläne sowie über die Anstellungsbedingungen für das Personal der beitragsberechtigten Leistungserbringer erlassen. Sie kann die Bücher jederzeit überprüfen, durch das zuständige Amt Einsicht in die Belege nehmen lassen und die Betriebsführung kontrollieren sowie auf Grund der Erhebungen Vergleiche zwischen den einzelnen Leistungserbringern anstellen.
2
Sie erlässt Vorgaben über die maximale Höhe der Reserven der beitragsberechtigten Alters- und Pflegeheime und Dienste der häuslichen Pflege und Betreuung.

RM:
Art. 4
Gestiun e rendaquint
1
La regenza po relaschar prescripziuns davart la gestiun, davart il rendaquint, davart la concepziun da las tariffas, davart ils plans da las plazzas da lavur e da la classificaziun sco er davart las cundiziuns d'engaschament per il persunal dals furniturs da prestaziuns che han il dretg da survegnir contribuziuns. Ella po examinar da tut temp ils cudeschs, laschar prender invista dals mussaments tras l'uffizi cumpetent e controllar la gestiun sco er far cumparegliaziuns tranter ils singuls furniturs da prestaziuns sin basa da las retschertgas.
2
Ella relascha prescripziuns davart l'autezza maximala da las reservas da las chasas da persunas attempadas e da tgira e dals servetschs da la tgira ed assistenza a chasa che han il dretg da survegnir contribuziuns.

IT:
Art. 4
Gestione e presentazione dei conti
1
Il Governo può emanare disposizioni sulla gestione, la presentazione dei conti, la tariffazione, i piani organici e di classificazione nonché le condizioni d'impiego del personale dei fornitori di prestazioni aventi diritto a sussidi. Esso può in ogni momento verificare i libri, far esaminare i documenti giustificativi dall'Ufficio competente, controllare la gestione e procedere a confronti tra i singoli fornitori di prestazioni in base a questi rilievi.
2
Esso emana direttive sull'ammontare massimo delle riserve delle case per anziani e di cura e dei servizi di cura e assistenza a domicilio aventi diritto a sussidi.

DE:
Art. 5
Einzureichende Daten
1
Die vom Kanton unterstützten Leistungserbringer sind verpflichtet, dem zuständigen Amt unentgeltlich die zur Ermittlung der Betriebsbeiträge erforderlichen betriebs- und patientenbezogenen Kosten- und Leistungsdaten einzureichen. Die Regierung legt die einzureichenden Daten fest. Das Amt bestimmt die Frist, innert welcher die Daten einzureichen sind.
2
Der Kanton kann Daten der Leistungserbringer veröffentlichen. Betriebsbezogene Daten können in nicht anonymisierter Form veröffentlicht werden.

RM:
Art. 5
Datas che ston vegnir inoltradas
1
Ils furniturs da prestaziuns che vegnan sustegnids dal chantun èn obligads d'inoltrar gratuitamain a l'uffizi cumpetent las datas dals custs e da las prestaziuns che sa refereschan als pazients e ch'èn necessarias per eruir las contribuziuns da gestiun. La regenza fixescha las datas che ston vegnir inoltradas. L'uffizi determinescha il termin, entaifer il qual las datas ston vegnir inoltradas.
2
Il chantun po publitgar datas dals furniturs da prestaziuns. Datas che sa refereschan a la gestiun pon vegnir publitgadas en furma betg anonimisada.

IT:
Art. 5
Dati da presentare
1
I fornitori di prestazioni sussidiati dal Cantone sono tenuti a presentare gratuitamente all'Ufficio competente i dati relativi ai costi e alle prestazioni, riferiti all'esercizio e ai pazienti, necessari per determinare i sussidi d'esercizio. Il Governo definisce i dati da presentare. L'Ufficio stabilisce il termine entro il quale i dati devono essere presentati.
2
Il Cantone può pubblicare i dati dei fornitori di prestazioni. I dati riferiti all'esercizio possono essere pubblicati in forma non anonima.

DE:
Art. 6
Öffentliche Spitäler
1
Als öffentliche akutsomatische Spitäler im Sinne dieses Gesetzes gelten das Kantonsspital Graubünden in Chur, das Spital Oberengadin in Samedan, das Spital Davos in Davos, das Regionalspital Surselva in Ilanz, das Spital Thusis in Thusis, das Spital des Center da sandà Engiadina Bassa in Scuol, das Spital Schiers der Flury-Stiftung in Schiers, das Spital des Center da Sanadad Savognin in Savognin, das Spital San Sisto des Centro Sanitario Valposchiavo in Poschiavo, das Centro Sanitario Bregaglia in Promontogno, das Spital des Center da sandà Val Müstair in Sta. Maria.
*
2
Als öffentliche psychiatrische Spitäler im Sinne dieses Gesetzes gelten die Kliniken Waldhaus und Beverin und die kinder- und jugendpsychiatrische Station Fürstenwald der Psychiatrischen Dienste Graubünden.
*

RM:
Art. 6
Ospitals publics
1
Sco ospitals acutsomatics publics en il senn da questa lescha valan l'Ospital chantunal dal Grischun a Cuira, l'Ospital d'Engiadin'Ota a Samedan, l'Ospital da Tavau a Tavau, l'Ospital regiunal Surselva a Glion, l'Ospital da Tusaun a Tusaun, l'ospital dal Center da sanadad d'Engiadina Bassa a Scuol, l'Ospital Schiers da la Fundaziun Flury a Schiers, l'ospital dal Center da sanadad Savognin a Savognin, l'Ospital San Sisto dal Centro sanitario Valposchiavo a Puschlav, il Centro sanitario Bregaglia a Promontogno, l'ospital dal Center da sanadad Val Müstair a Sta. Maria.
*
2
Sco ospitals psichiatrics publics en il senn da questa lescha valan las clinicas Waldhaus e Beverin e la staziun da la psichiatria d'uffants e da giuvenils Fürstenwald dals Servetschs psichiatrics dal Grischun.
*

IT:
Art. 6
Ospedali pubblici
1
Sono considerati ospedali pubblici di medicina somatica acuta ai sensi della presente legge l'Ospedale cantonale dei Grigioni a Coira, l'ospedale Oberengadin a Samedan, l'ospedale di Davos a Davos, l'ospedale regionale della Surselva a Ilanz, l'ospedale di Thusis a Thusis, l'ospedale del Center da sandà Engiadina Bassa a Scuol, l'ospedale di Schiers della Flury-Stiftung a Schiers, l'ospedale del Center da Sanadad Savognin a Savognin, l'ospedale San Sisto del Centro Sanitario Valposchiavo a Poschiavo, il Centro Sanitario Bregaglia a Promontogno, l'ospedale del Center da sandà Val Müstair a Sta. Maria.
*
2
Sono considerati ospedali psichiatrici pubblici ai sensi della presente legge le cliniche Waldhaus e Beverin e il reparto di psichiatria infantile e dell'adolescenza Fürstenwald dei Servizi psichiatrici dei Grigioni.
*

DE:
1
Die Gemeinden der einzelnen Gesundheitsversorgungsregionen haben sich in zweckmässiger Weise zu organisieren.
*
2
Die Trägerschaften der Leistungserbringer haben den Gemeinden ihrer Gesundheitsversorgungsregion ein angemessenes Mitspracherecht einzuräumen. Zu diesem Zweck schliesst die Gesundheitsversorgungsregion mit den Trägerschaften der Leistungserbringer eine Leistungsvereinbarung ab.
*

RM:
Art. 9
2. organisaziun da las regiuns da provediment da la sanadad
*
1
Las vischnancas da las singulas regiuns da provediment da la sanadad ston s'organisar en moda cunvegnenta.
*
2
Ils purtaders dals furniturs da prestaziuns ston conceder in dretg da cogestiun commensurà a las vischnancas da lur regiun da provediment da la sanadad. Per quest intent fa la regiun da provediment da la sanadad ina cunvegna da prestaziun cun ils purtaders dals furniturs da prestaziuns.
*

IT:
Art. 9
2. Organizzazione delle regioni di assistenza sanitaria
*
1
I comuni delle singole regioni di assistenza sanitaria devono organizzarsi in modo opportuno.
*
2
Gli enti responsabili dei fornitori di prestazioni devono concedere ai comuni della loro regione di assistenza sanitaria un adeguato diritto di pronunciarsi. A questo scopo la regione di assistenza sanitaria stipula un accordo di prestazioni con gli enti responsabili dei fornitori di prestazioni.
*

DE:
1
Spitäler, die einen Leistungsauftrag erhalten haben, sind verpflichtet, das im Leistungsauftrag enthaltene Leistungsspektrum zu erbringen.
2
Die Regierung kann Spitäler im Kanton verpflichten, bestimmte Leistungen zu erbringen, wenn dies zur Sicherstellung der Gesundheitsversorgung notwendig ist.

RM:
Art. 13
3. obligaziun da furnir prestaziuns
1
Ospitals che han survegnì ina incarica da prestaziun èn obligads da furnir il spectrum da prestaziuns ch'è cuntegnì en l'incarica da prestaziun.
2
La regenza po obligar ospitals en il chantun da furnir tschertas prestaziuns, sche quellas èn necessarias per garantir il provediment da la sanadad.

IT:
Art. 13
3. Obbligo di fornire prestazioni
1
Gli ospedali che hanno ottenuto un mandato di prestazioni sono tenuti a fornire lo spettro di prestazioni previsto dal mandato di prestazioni.
2
Il Governo può obbligare ospedali nel Cantone a fornire determinate prestazioni, se ciò è necessario per garantire l'assistenza sanitaria.

DE:
Art. 14
4. Kündigung des Leistungsauftrags
1
Die Regierung und die Spitäler können den Leistungsauftrag unter Einhaltung einer Frist von zwölf Monaten auf das Jahresende hin künden.

RM:
Art. 14
4. desditga da l'incarica da prestaziun
1
La regenza ed ils ospitals pon desdir l'incarica da prestaziun per la fin da l'onn, resguardond in termin da desditga da 12 mais.

IT:
Art. 14
4. Disdetta del mandato di prestazioni
1
Il Governo e gli ospedali possono disdire per la fine di un anno il mandato di prestazioni, nel rispetto di un termine di disdetta di dodici mesi.

DE:
1
Der Grosse Rat kann für Investitionen, die im überregionalen Interesse liegen, einen zusätzlichen Investitionsbeitrag an ein einzelnes Spital festlegen.

RM:
Art. 16
Contribuziuns d'investiziun
1
Per investiziuns ch'èn d'in interess surregiunal po il cussegl grond fixar ina contribuziun d'investiziun supplementara ad in singul ospital.

IT:
Art. 16
Sussidi agli investimenti
1
Il Gran Consiglio può fissare un sussidio agli investimenti supplementare a favore di un singolo ospedale per investimenti di interesse sovraregionale.

DE:
1
Die Regierung legt den Anteil der öffentlichen Hand an den zwischen den Krankenversicherern und den Spitälern und Geburtshäusern vereinbarten oder hoheitlich festgelegten Vergütungen für stationäre KVG-Pflichtleistungen fest.
2
Der festgelegte Anteil der öffentlichen Hand gilt auch für die Tageskliniken der öffentlichen psychiatrischen Spitäler.

RM:
Art. 18
Part dal maun public
1
La regenza fixescha la part ch'il maun public sto pajar vi da las indemnisaziuns per prestaziuns obligatoricas staziunaras tenor la LAMal ch'èn vegnidas concludidas tranter las assicuranzas da malsauns, ils ospitals e las chasas da parturir u ch'èn vegnidas fixadas uffizialmain.
2
La part fixada ch'il maun public sto pajar vala er per las clinicas da di dals ospitals psichiatrics publics.

IT:
Art. 18
Quota dell'ente pubblico
1
Il Governo stabilisce la quota dell'ente pubblico alle retribuzioni per le prestazioni stazionarie obbligatorie LAMal convenute tra gli assicuratori malattia e gli ospedali e le case per partorienti o fissate dall'autorità.
2
La quota dell'ente pubblico stabilita vale anche per le cliniche diurne degli ospedali psichiatrici pubblici.

DE:
1
Die Regierung teilt den Gesamtkredit für den Anteil des Kantons an den Beiträgen des Kantons und der Gemeinden für den Notfall- und Krankentransportdienst unter Berücksichtigung des Rettungskonzepts sowie des Kostendeckungsgrades bei wirtschaftlicher Führung und angemessener Ausgestaltung und Organisation des Rettungsdienstes auf die Spitäler und auf die Gesundheitsversorgungsregion Mesolcina-Calanca auf.
*

RM:
Art. 22
Servetsch da transport en cas d'urgenza e d'ambulanza
1
La Regenza reparta il credit global per la part dal chantun a las contribuziuns dal chantun e da las vischnancas per il servetsch da transport en cas d'urgenza e d'ambulanza sin ils ospitals e sin la regiun da provediment da la sanadad Mesolcina-Calanca, e quai resguardond il concept da salvament sco er il grad da la cuvrida dals custs en cas ch'il servetsch da salvament vegn manà en moda economica ed ha in equipament adequat ed in'organisaziun adattada.
*

IT:
Art. 22
Servizio pre-ospedaliero di soccorso e trasporto sanitario
1
Il Governo ripartisce il credito globale per la quota del Cantone ai sussidi del Cantone e dei comuni per il servizio pre-ospedaliero di soccorso e trasporto sanitario tra gli ospedali e la regione di assistenza sanitaria Mesolcina-Calanca in considerazione del concetto di salvataggio nonché del grado di copertura dei costi in caso di gestione economica e in caso di configurazione e organizzazione adeguate del servizio di salvataggio.
*

DE:
1
Der Kanton kann durch die Tarifverträge nicht abgedeckte betriebswirtschaftlich notwendige Mehrkosten neuer wissenschaftlich allgemein anerkannter stationärer Untersuchungs- und Behandlungsmethoden während maximal zwei Jahren finanzieren.

RM:
Art. 27
Contribuziuns d'innovaziun
1
Il chantun po finanziar durant maximalmain 2 onns ils custs supplementars ch'èn necessaris dal puntg da vista da l'economia da manaschi per novas metodas staziunaras da visita e da tractament, ch'èn renconuschidas en general da la scienza, e che n'èn betg cuvrids da contracts tariffars.

IT:
Art. 27
Sussidi per innovazioni
1
Il Cantone può finanziare per al massimo due anni le spese supplementari non coperte dalle convenzioni tariffali, ma necessarie dal profilo economico-aziendale, di nuovi metodi diagnostici e terapeutici generalmente riconosciuti dalla scienza.

DE:
4.
Pflegeheimplanung und Pflegeheimliste

RM:
4.
Planisaziun da las chasas da tgira e glista da las chasas da tgira

IT:
4.
Pianificazione delle case di cura ed elenco delle case di cura

DE:
Art. 28
Pflegeheimplanung und Pflegeheimliste
1
Die Regierung erstellt nach den Vorgaben der Krankenversicherungsgesetzgebung eine Planung für die Pflege und Betreuung von Langzeitpatientinnen und -patienten und betagten Personen und erlässt gestützt auf die Pflegeheimplanung eine Pflegeheimliste.
2
Sie kann die Aufnahme einer Institution auf die Pflegeheimliste von der Zustimmung der Gesundheitsversorgungsregion beziehungsweise der zuständigen Subregion der Gesundheitsversorgungsregion Churer Rheintal abhängig machen.
*
3
Die Bestimmungen zur Spitalplanung und Spitalliste gelten dabei sinngemäss.

RM:
Art. 28
Planisaziun da las chasas da tgira e glista da las chasas da tgira
1
Tenor las directivas da la legislaziun davart l'assicuranza da malsauns fa la regenza ina planisaziun per la tgira e per l'assistenza da pazientas e pazients da lunga durada e da persunas attempadas e relascha – sin basa da la planisaziun da las chasas da tgira – ina glista da las chasas da tgira.
2
Sch'i sa tracta da prender si ina instituziun sin la glista da las chasas da tgira, po la Regenza pretender che quai dependia dal consentiment da la regiun da provediment da la sanadad respectivamain da la subregiun cumpetenta da la regiun da provediment da la sanadad Val dal Rain grischuna.
*
3
En quest connex valan las disposiziuns davart la planisaziun dals ospitals e davart la glista dals ospitals confurm al senn.

IT:
Art. 28
Pianificazione delle case di cura ed elenco delle case di cura
1
Il Governo allestisce una pianificazione per la cura e l'assistenza a pazienti lungodegenti e persone anziane secondo le direttive della legislazione sulla cura degli ammalati ed emana un elenco delle case di cura sulla base della pianificazione delle case di cura.
2
Esso può far dipendere l'inserimento di un'istituzione nell'elenco delle case di cura dal consenso della regione di assistenza sanitaria rispettivamente della sottoregione competente della regione di assistenza sanitaria Churer Rheintal.
*
3
Fanno stato per analogia le disposizioni relative alla pianificazione ospedaliera e all'elenco degli ospedali.

DE:
5.
Angebote für die stationäre Pflege und Betreuung von Langzeitpatientinnen und -patienten und betagten Personen

RM:
5.
Purschidas per la tgira ed assistenza staziunara da pazientas e pazients da lunga durada e da persunas attempadas

IT:
5.
Offerte per la cura e l'assistenza stazionarie a pazienti lungodegenti e persone anziane

DE:
Art. 29
Zuständigkeit
1. Gesundheitsversorgungsregionen
*
1
Die Gesundheitsversorgungsregionen beziehungsweise die Subregionen der Gesundheitsversorgungsregion Churer Rheintal sorgen für ein ausreichendes Angebot für die teilstationäre und die stationäre Pflege und Betreuung von Langzeitpatientinnen und -patienten und betagten Personen.
*
2
Sie erstellen eine regional abgestimmte Bedarfsplanung.
3
Die Aufnahme von Personen mit ausserkantonalem Wohnsitz setzt eine Kostengutsprache des Wohnsitzkantons und/oder der Wohnsitzgemeinde voraus.
4
Die Gesundheitsversorgungsregionen regeln das Verfahren für die Aufnahme einer pflegebedürftigen Person mit Wohnsitz in der Gesundheitsversorgungsregion bei fehlender Aufnahmebereitschaft der Alters- und Pflegeheime und die Kostentragung allfälliger durch die gesetzlichen Beiträge nicht gedeckter Aufwendungen.
*
5
Sie können in den Leistungsaufträgen insbesondere die zu erbringenden Ausbildungsleistungen nach den Vorgaben des Kantons festlegen.
*
6
Legt die Gesundheitsversorgungsregion die zu erbringenden Ausbildungsleistungen nicht fest, erfolgt die Festlegung durch die Regierung.
*

RM:
Art. 29
Cumpetenza
1. regiuns da provediment da la sanadad
*
1
Las regiuns da provediment da la sanadad respectivamain las subregiuns da la regiun da provediment da la sanadad Val dal Rain grischuna procuran per ina purschida suffizienta per la tgira ed assistenza parzialmain staziunara e staziunara da pazientas e pazients da lunga durada e da persunas attempadas.
*
2
Ellas fan ina planisaziun dal basegn accordada a la regiun.
3
La recepziun da persunas cun in domicil extrachantunal premetta ch'il chantun da domicil e/u che la vischnanca da domicil dettia ina garanzia per ils custs.
4
Las regiuns da provediment da la sanadad reglan la procedura per recepir ina persuna che basegna tgira e che ha ses domicil en la regiun da provediment da la sanadad, en cas che las chasas da persunas attempadas e da tgira n'èn betg prontas da recepir questa persuna, sco er la surpigliada d'eventuals custs che n'èn betg cuvrids tras las contribuziuns legalas.
*
5
En las incaricas da prestaziun pon ellas fixar en spezial las prestaziuns da scolaziun che ston vegnir furnidas tenor las prescripziuns dal chantun.
*
6
Sche la regiun da provediment da la sanadad na fixescha betg las prestaziuns da scolaziun che ston vegnir furnidas, fixescha la Regenza talas.
*

IT:
Art. 29
Competenza
1. Regioni di assistenza sanitaria
*
1
Le regioni di assistenza sanitaria rispettivamente le sottoregioni della regione di assistenza sanitaria Churer Rheintal provvedono a un'offerta sufficiente per la cura e l'assistenza semistazionarie e stazionarie a pazienti lungodegenti e persone anziane.
*
2
Esse mettono a punto una pianificazione del fabbisogno che corrisponda alle necessità regionali.
3
L'ammissione di persone domiciliate fuori Cantone presuppone una garanzia di assunzione delle spese del Cantone di domicilio e/o del comune di domicilio.
4
Le regioni di assistenza sanitaria disciplinano la procedura per l'ammissione di una persona bisognosa di cure domiciliata all'interno della regione di assistenza sanitaria in caso di mancata disponibilità all'ammissione da parte delle case per anziani e di cura nonché l'assunzione di eventuali spese non coperte dai contributi previsti dalla legge.
*
5
Nei mandati di prestazioni esse possono definire in particolare le prestazioni di formazione da fornire secondo le direttive del Cantone.
*
6
Se la regione di assistenza sanitaria non definisce le prestazioni di formazione da fornire, di tale definizione si occupa il Governo.
*

DE:
Art. 30
2. Kanton
1
Die Psychiatrischen Dienste Graubünden sind für die Pflege und Betreuung von Psychogeriatriepatientinnen und -patienten zuständig, sofern dies Art und Schwere ihrer Erkrankung und Behinderung erfordern.
2
Sie leisten Unterstützung bei der klinikexternen Betreuung von pflegebedürftigen Personen mit psychischen Störungen.

RM:
Art. 30
2. chantun
1
Ils servetschs psichiatrics dal Grischun èn cumpetents per la tgira ed assistenza da pazientas psicogeriatricas e da pazients psicogeriatrics, sch'il gener e la grevezza da lur malsogna e da lur impediment pretendan quai.
2
En il rom da l'assistenza ordaifer la clinica sustegnan ellas persunas cun disturbis psichics che basegnan tgira.

IT:
Art. 30
2. Cantone
1
I Servizi psichiatrici dei Grigioni sono competenti per la cura e l'assistenza di pazienti con disturbi psicogeriatrici, per quanto lo richieda il genere e la gravità della loro malattia e del loro handicap.
2
Nell'ambito dell'assistenza esterna alla clinica esse offrono sostegno a persone affette da disturbi psichici e bisognose di cure.

DE:
1
Der Kanton kann neue Modelle für die ambulante und stationäre Pflege und Betreuung von Langzeitpatientinnen und -patienten und von betagten Personen während einer befristeten Versuchsphase finanzieren, sofern eine qualifizierte Wirkungsbeurteilung gewährleistet ist.

RM:
Art. 35
Contribuziuns d'innovaziun
1
Il chantun po finanziar models novs per la tgira ed assistenza ambulanta e staziunara da pazientas e pazients da lunga durada e da persunas attempadas durant ina fasa d'emprova limitada, sch'in giudicament qualifitgà da l'effect è garantì.

IT:
Art. 35
Sussidi per innovazioni
1
Durante una fase sperimentale limitata nel tempo il Cantone può finanziare nuovi modelli per la cura e l'assistenza ambulatoriali e stazionarie a pazienti lungodegenti e persone anziane, se è garantita una valutazione qualificata dell'efficacia.

DE:
Art. 36
Beiträge an Organisationen
1
Der Kanton kann in Berücksichtigung des öffentlichen Interesses kantonal oder regional tätigen gemeinnützigen privaten Organisationen Beiträge zur Förderung der Altershilfe gewähren.

RM:
Art. 36
Contribuziuns ad organisaziuns
1
Resguardond l'interess public po il chantun conceder contribuziuns ad organisaziuns privatas d'utilitad publica ch'èn activas sin plaun chantunal u regiunal per promover l'agid a persunas attempadas.

IT:
Art. 36
Sussidi a favore di organizzazioni
1
Tenendo conto dell'interesse pubblico, il Cantone può accordare a organizzazioni private di utilità pubblica attive a livello cantonale o regionale sussidi finalizzati alla promozione dell'aiuto alle persone anziane.

DE:
1
Die Gesundheitsversorgungsregionen beziehungsweise die Subregionen der Gesundheitsversorgungsregion Churer Rheintal sorgen für ein ausreichendes Angebot an Diensten der häuslichen Pflege und Betreuung.
*
2
Sie erstellen eine regional abgestimmte Bedarfsplanung.
3
Sie legen in den Leistungsaufträgen insbesondere die zu erbringenden Ausbildungsleistungen nach den Vorgaben des Kantons fest.
*
4
Die Regierung kann Diensten der häuslichen Pflege und Betreuung einen entsprechenden Leistungsauftrag erteilen.
*

RM:
Art. 38
Cumpetenza
1
Las regiuns da provediment da la sanadad respectivamain las subregiuns da la regiun da provediment da la sanadad Val dal Rain grischuna procuran per ina purschida suffizienta da servetschs da la tgira ed assistenza a chasa.
*
2
Ellas fan ina planisaziun dal basegn accordada a la regiun.
3
En las incaricas da prestaziun fixeschan ellas en spezial las prestaziuns da scolaziun che ston vegnir furnidas tenor las prescripziuns dal chantun.
*
4
Als servetschs da la tgira ed assistenza a chasa po la Regenza surdar ina incarica da prestaziun respectiva.
*

IT:
Art. 38
Competenza
1
Le regioni di assistenza sanitaria rispettivamente le sottoregioni della regione di assistenza sanitaria Churer Rheintal provvedono a una sufficiente offerta di servizi di cura e assistenza a domicilio.
*
2
Esse mettono a punto una pianificazione del fabbisogno che corrisponda alle necessità regionali.
3
Nei mandati di prestazioni esse definiscono in particolare le prestazioni di formazione da fornire secondo le direttive del Cantone.
*
4
Il Governo può conferire un corrispondente mandato di prestazioni a servizi di cura e assistenza a domicilio.
*

DE:
Art. 39
Anteil der öffentlichen Hand
1
Die Regierung legt den Anteil der öffentlichen Hand an den Vergütungen der Leistungen der Akut- und Übergangspflege fest, welche zwischen den Krankenversicherern und den Diensten der häuslichen Pflege und Betreuung und den Pflegefachpersonen vereinbart oder hoheitlich festgelegt worden sind.

RM:
Art. 39
Part dal maun public
1
La regenza fixescha la part ch'il maun public sto pajar vi da las indemnisaziuns ch'èn vegnidas concludidas u fixadas uffizialmain tranter las assicuranzas da malsauns, ils servetschs da la tgira ed assistenza a chasa e las tgirunzas diplomadas renconuschidas ed ils tgirunzs diplomads renconuschids a favur da las prestaziuns da la tgira acuta e transitorica.

IT:
Art. 39
Quota dell'ente pubblico
1
Il Governo stabilisce la quota dell'ente pubblico alle retribuzioni per le prestazioni di cure acute e transitorie convenute tra gli assicuratori malattia e i servizi di cura e assistenza a domicilio nonché gli infermieri diplomati o fissate dall'autorità.

DE:
1
Voraussetzung für den Anspruch auf hauswirtschaftliche und betreuerische Leistungen sowie den Mahlzeitendienst ist eine standardisierte Bedarfsabklärung, welche die Ressourcen der Klientinnen und Klienten und diejenigen ihres sozialen Umfeldes berücksichtigt.
2
Dienste der häuslichen Pflege und Betreuung mit einem kommunalen Leistungsauftrag haben anspruchsberechtigten pflege- und betreuungsbedürftigen Personen mit Wohnsitz im Tätigkeitsgebiet alle Leistungen gemäss Artikel 41 Absatz 1 zu erbringen.

RM:
Art. 43
Dretg da survegnir prestaziuns
1
La premissa per avair il dretg da survegnir prestaziuns da tegnairchasa e d'assistenza sco er da profitar dal servetsch da pasts è in scleriment dal basegn standardisà che resguarda las resursas da las clientas e dals clients sco er las resursas da lur conturns socials.
2
Servetschs da la tgira ed assistenza a chasa che han ina incarica da prestaziun communala han da furnir tut las prestaziuns tenor l'artitgel 41 alinea 1 a persunas cun domicil en lur territori che basegnan tgira ed assistenza e che han il dretg da survegnir questas prestaziuns.

IT:
Art. 43
Diritto a prestazioni
1
Il diritto a prestazioni di economia domestica e di assistenza, nonché al servizio pasti è subordinato a una verifica del bisogno standardizzata che tenga conto delle risorse dell'utente e di quelle del suo ambiente sociale.
2
I servizi di cura e assistenza a domicilio con un mandato di prestazioni comunale devono fornire tutte le prestazioni conformemente all'articolo 41 capoverso 1 a favore di persone bisognose di cure e di assistenza aventi diritto domiciliate nel loro comprensorio di attività.

DE:
1
Die beitragsberechtigten Spitäler, Alters- und Pflegeheime sowie Dienste der häuslichen Pflege und Betreuung sind verpflichtet, entsprechend dem Mitarbeitendenbestand Ausbildungsleistungen für Gesundheitsberufe zu erbringen sowie innerkantonalen und im Interesse des Kantons liegenden ausserkantonalen Ausbildungsstätten Aus- und Weiterbildungsplätze für Gesundheitsberufe zur Verfügung zu stellen.
2
Die Regierung legt die von den beitragsberechtigten Leistungserbringern gemäss Absatz 1 zu erbringenden Ausbildungsleistungen sowie die Anzahl der von ihnen zur Verfügung zu stellenden Aus- und Weiterbildungsplätze fest.
3
Die Regierung kann das System und die Höhe der Abgeltung festlegen.

RM:
Art. 45
Prestaziuns da scolaziun e plazzas da furmaziun supplementara
1
Ils ospitals, las chasas da persunas attempadas e da tgira sco er ils servetschs da la tgira ed assistenza a chasa che han il dretg da survegnir contribuziuns èn obligads da furnir – en relaziun cun il dumber da collavuraturas e da collavuraturs – prestaziuns da scolaziun per professiuns dal sectur da sanadad e da metter a disposiziun plazzas da scolaziun e da furmaziun supplementara per professiuns dal sectur da sanadad a lieus da scolaziun intrachantunals ed a lieus da scolaziun extrachantunals ch'èn en l'interess dal chantun.
2
La regenza fixescha las prestaziuns da scolaziun che ston vegnir furnidas dals furniturs da prestaziuns che han il dretg da survegnir contribuziuns tenor l'alinea 1 sco er il dumber da las plazzas da scolaziun e da furmaziun supplementara che ston vegnir messas a disposiziun dad els.
3
La regenza po fixar il sistem e l'autezza da la cumpensaziun.

IT:
Art. 45
Prestazioni di formazione e posti di perfezionamento professionale
1
Gli ospedali, le case per anziani e di cura nonché i servizi di cura e assistenza a domicilio aventi diritto a sussidi sono tenuti a fornire prestazioni di formazione per professioni sanitarie in misura corrispondente all'effettivo di collaboratori nonché a mettere posti di formazione e di perfezionamento professionale per professioni sanitarie a disposizione di istituti di formazione cantonali e di istituti di formazione extracantonali di interesse cantonale.
2
Il Governo stabilisce le prestazioni di formazione nonché il numero di posti di formazione e perfezionamento professionale che i fornitori di prestazioni aventi diritto a sussidi conformemente al capoverso 1 devono mettere a disposizione.
3
Il Governo può fissare il sistema di rimunerazione e il relativo ammontare.

DE:
1
Die Einrichtungen können den Bewohnerinnen und Bewohnern für die Kosten der Grundbetreuung gemäss Artikel 48 Absatz 2 Litera c eine Tagestaxe verrechnen.

RM:
Art. 46
Custs da l'assistenza da basa
1
Las instituziuns pon metter a quint a las abitantas ed als abitants ina taxa da di per ils custs da l'assistenza da basa tenor l'artitgel 48 alinea 2 litera c.

IT:
Art. 46
Spese dell'assistenza di base
1
Le strutture possono addebitare agli ospiti una tassa giornaliera per le spese dell'assistenza di base conformemente all'articolo 48 capoverso 2 lettera c.

DE:
Art. 47
Mehrkosten für altersgerechtes Wohnen
1
Die Einrichtungen können den Bewohnerinnen beziehungsweise den Bewohnern für die Mehrkosten der altersgerechten Wohnung gemäss Artikel 48 Absatz 2 Litera a eine Tagestaxe verrechnen.

RM:
Art. 47
Custs supplementars per l'abitar adattà per persunas attempadas
1
Las instituziuns pon metter a quint a las abitantas ed als abitants ina taxa da di per ils custs supplementars per l'abitar adattà per persunas attempadas tenor l'artitgel 48 alinea 2 litera a.

IT:
Art. 47
Spese supplementari per appartamenti adatti agli anziani
1
Le strutture possono addebitare agli ospiti una tassa giornaliera per le spese supplementari risultanti dall'appartamento adatto agli anziani conformemente all'articolo 48 capoverso 2 lettera a.

DE:
1
Der Kanton gewährleistet eine möglichst optimale und rasche Rettung von verunfallten, kranken oder sich in Gefahr befindenden Personen durch Koordination, Aufsicht und Gewährung von Beiträgen.

RM:
Art. 50
Salvament da persunas
1
Cun coordinar, cun survegliar e cun conceder contribuziuns garantescha il chantun che persunas disgraziadas, malsaunas u en privel vegnian salvadas en moda uschè optimala e svelta sco pussaivel.

IT:
Art. 50
Salvataggio di persone
1
Il Cantone garantisce un soccorso tempestivo e possibilmente ottimale delle persone infortunate, ammalate o che si trovano in pericolo mediante coordinamento, vigilanza e concessione di sussidi.

DE:
Art. 51
Rettungskonzept
1
Die Regierung legt in einem Konzept die Organisation des Rettungswesens fest.

RM:
Art. 51
Concept da salvament
1
La regenza fixescha en in concept l'organisaziun dal servetsch da salvament.

IT:
Art. 51
Concetto di salvataggio
1
Il Governo definisce l'organizzazione del servizio di salvataggio all'interno di un concetto.

DE:
Art. 52
Koordination
1
Eine zentrale Koordinationsstelle gewährleistet rund um die Uhr die Alarmierung bei medizinischen Notfällen und koordiniert den Einsatz der geeigneten personellen und materiellen Mittel.
2
Der Kanton kann die zentrale Koordinationsstelle selber betreiben oder Dritte damit beauftragen.
3
Personen, die durch einen von der zentralen Koordinationsstelle alarmierten Notfall- und Krankentransportdienst eines öffentlichen Spitals transportiert werden, haben sich an den Betriebskosten der Koordinationsstelle zu beteiligen. Die Höhe der Beteiligung wird von der Regierung festgelegt und beträgt maximal 200 Franken pro durch die Koordinationsstelle disponierten Einsatz. Der festgelegte Betrag ist vom Spital in Rechnung zu stellen und an die Koordinationsstelle weiterzuleiten.

RM:
Art. 52
Coordinaziun
1
In post da coordinaziun central garantescha di e notg l'alarmaziun en cas medicinals d'urgenza e coordinescha l'acziun e l'utilisaziun dals meds persunals e materials adattads.
2
Il chantun po manar sez il post da coordinaziun central u surdar questa incumbensa a terzas persunas.
3
Persunas che vegnan transportadas d'in servetsch da transport en cas d'urgenza e d'ambulanza che appartegna ad in ospital public e ch'è vegnì alarmà dal post da coordinaziun central, ston sa participar als custs da gestiun dal post da coordinaziun. L'autezza da la participaziun vegn fixada da la regenza ed importa maximalmain 200 francs per acziun che vegn disponida dal post da coordinaziun. L'import fixà sto vegnir mess a quint da l'ospital e tramess al post da coordinaziun.

IT:
Art. 52
Coordinamento
1
Un posto centrale di coordinamento garantisce 24 ore su 24 l'allarme in caso di emergenza medica e coordina l'impiego delle risorse materiali e di personale idonee.
2
Il Cantone può gestire il posto centrale di coordinamento per conto proprio oppure incaricare terzi della gestione.
3
Le persone trasportate dal servizio pre-ospedaliero di soccorso e trasporto sanitario di un ospedale pubblico allertato dal posto centrale di coordinamento devono partecipare alle spese d'esercizio del posto di coordinamento. L'ammontare della partecipazione viene stabilito dal Governo e ammonta ad al massimo 200 franchi per intervento disposto dal posto di coordinamento. L'importo stabilito va fatturato dall'ospedale e inoltrato al posto di coordinamento.

DE:
Art. 53
Datenbearbeitung und -übermittlung
1
Die zentrale Koordinationsstelle zeichnet alle Alarmierungsgespräche auf.
2
Sie darf die aufgebotsspezifischen Personendaten mit den aufgebotenen Stellen austauschen.
3
Das Amt ist befugt, die von der zentralen Koordinationsstelle aufgezeichneten Gespräche abzuhören und die von ihr übermittelten Personendaten einzusehen.
4
Die Regierung regelt die Einzelheiten der Datenbearbeitung, insbesondere bezüglich Art, Umfang, Zugriffsberechtigung, Aufbewahrungsdauer und Weitergabe der Daten sowie deren Löschung.

RM:
Art. 53
Elavuraziun e transmissiun da datas
1
Il post da coordinaziun central registrescha tut ils discurs d'alarm.
2
Las datas persunalas ch'èn specificas per la clamada en acziun dastga el barattar cun ils posts clamads en acziun.
3
L'uffizi ha il dretg da tadlar ils discurs ch'èn vegnids registrads dal post da coordinaziun central e da prender invista da las datas persunalas che quel ha transmess.
4
La regenza regla ils detagls da l'elavuraziun da las datas, en spezial areguard il gener, la dimensiun, l'autorisaziun d'access, la durada da conservaziun e la transmissiun da las datas sco er lur extincziun.

IT:
Art. 53
Elaborazione e trasmissione di dati
1
Il posto centrale di coordinamento registra tutte le chiamate d'allarme.
2
Può scambiare dati personali riferiti specificatamente alla richiesta d'intervento con gli organi chiamati a intervenire.
3
L'Ufficio è autorizzato ad ascoltare i colloqui registrati dal posto centrale di coordinamento e a prendere visione dei dati da esso trasmessi.
4
Il Governo disciplina i dettagli dell'elaborazione dei dati, segnatamente per quanto riguarda la tipologia, l'entità, il diritto d'accesso, la durata di conservazione e la trasmissione dei dati, nonché la loro cancellazione.

DE:
Art. 54
Transportdienste
1
Die öffentlichen Spitäler sind in ihrer Region für einen leistungsfähigen Notfall- und Krankentransport auf der Strasse verantwortlich. Sie haben sich dazu mit den regionalen ärztlichen Notfalldiensten abzusprechen und haben Ärztinnen und Ärzte für ihre Einbindung in den Notfall- und Krankentransportdienst zu entschädigen.
2
Der Notfall- und Krankentransport ausserhalb der Strasse und die Ortung, Rettung und Bergung von sich in Gefahr befindenden Personen obliegt den von der Regierung anerkannten privaten und öffentlichen Institutionen des Rettungswesens.

RM:
Art. 54
Servetschs da transport
1
Ils ospitals publics èn responsabels en lur regiun per ch'il servetsch da transport sin via en cas d'urgenza e d'ambulanza saja effizient. Per cuntanscher quai ston els sa coordinar cun ils servetschs d'urgenza medicinals regiunals e ston plinavant indemnisar las medias ed ils medis che fan part dal servetsch da transport en cas d'urgenza e d'ambulanza.
2
Il servetsch da transport en cas d'urgenza e d'ambulanza ordaifer la via e la localisaziun, il salvament e la deliberaziun da persunas en privel è chaussa da las instituziuns privatas e publicas dal servetsch da salvament renconuschidas da la regenza.

IT:
Art. 54
Servizi di trasporto
1
Gli ospedali pubblici sono responsabili per un efficiente servizio pre-ospedaliero di soccorso e trasporto sanitario su strada nella loro regione. A questo scopo devono accordarsi con i servizi di guardia medica regionali e indennizzare i medici per il loro coinvolgimento nel servizio pre-ospedaliero di soccorso e trasporto sanitario.
2
Il servizio pre-ospedaliero di soccorso e trasporto sanitario non effettuato su strada e la localizzazione, il soccorso e il salvataggio di persone che si trovano in pericolo spetta alle istituzioni private e pubbliche di salvataggio riconosciute dal Governo.

DE:
Art. 55
Sonderfälle
1
Befindet sich in einer Gesundheitsversorgungsregion kein öffentliches Spital, hat die Gesundheitsversorgungsregion ein anderes Spital oder eine andere Organisation mit dem Notfall- und Krankentransportdienst auf der Strasse in ihrer Region zu beauftragen. Artikel 20 Absatz 1 und Artikel 54 Absatz 1 finden sinngemäss Anwendung.
*
2
Die Regierung kann Vereinbarungen mit ausserkantonalen Koordinationsstellen abschliessen, wenn dies zur Erfüllung der Zielsetzung des Rettungswesens im Kanton in bestimmten Gesundheitsversorgungsregionen als zweckmässig erscheint. Die entsprechenden Kosten gehen zu Lasten des Kantons.
*

RM:
Art. 55
Cas spezials
1
Sch'i na sa chatta nagin ospital public en ina regiun da provediment da la sanadad, sto quella incumbensar in auter ospital u in'autra organisaziun da far il servetsch da transport sin via en cas d'urgenza e d'ambulanza. L'artitgel 20 alinea 1 e l'artitgel 54 alinea 1 vegnan applitgads confurm al senn.
*
2
La Regenza po far cunvegnas cun posts da coordinaziun extrachantunals, sche quai para d'esser cunvegnent per ademplir la finamira dal servetsch da salvament en il chantun en tschertas regiuns da provediment da la sanadad. Ils custs correspundents van a quint dal chantun.
*

IT:
Art. 55
Casi speciali
1
Se in una regione di assistenza sanitaria non vi è alcun ospedale pubblico, la regione di assistenza sanitaria deve incaricare un altro ospedale o un'altra organizzazione del servizio pre-ospedaliero di soccorso e trasporto sanitario su strada nella propria regione. L'articolo 20 capoverso 1 e l'articolo 54 capoverso 1 si applicano per analogia.
*
2
Il Governo può stipulare accordi con posti di coordinamento extracantonali, se ciò appare opportuno al fine di soddisfare gli obiettivi del servizio di salvataggio nel Cantone in determinate regioni di assistenza sanitaria. I relativi costi sono a carico del Cantone.
*

DE:
Art. 56
Versicherung
1
Der Kanton schliesst für die an Rettungsaktionen oder an Ausbildungskursen teilnehmenden Personen eine Haftpflichtversicherung und eine ergänzende Unfallversicherung ab.

RM:
Art. 56
Assicuranza
1
Il chantun fa in'assicuranza da responsabladad ed in'assicuranza cumplementara cunter accidents per las persunas che sa participeschan ad acziuns da salvament u a curs da scolaziun.

IT:
Art. 56
Assicurazione
1
Il Cantone stipula un'assicurazione responsabilità civile e un'assicurazione complementare contro gli infortuni per le persone che partecipano alle operazioni di salvataggio o ai corsi di formazione.

DE:
9.2.
Beiträge

RM:
9.2.
Contribuziuns

IT:
9.2.
Sussidi

DE:
1
Das Amt kann die Beiträge streichen oder kürzen, wenn die Leistungsvereinbarung nicht eingehalten wird.

RM:
Art. 58
Reducziun da las contribuziuns
1
L'uffizi po annullar u reducir las contribuziuns, sche la cunvegna da prestaziun na vegn betg observada.

IT:
Art. 58
Riduzione dei sussidi
1
L'Ufficio può revocare o ridurre i sussidi se il mandato di prestazioni non viene rispettato.

DE:
Art. 59
Wartgeld
1
Der Kanton kann anerkannten Rettungsorganisationen ein Wartgeld gewähren.

RM:
Art. 59
Indemnisaziun da disponibladad
1
Il chantun po conceder ina indemnisaziun da disponibladad ad organisaziuns da salvament renconuschidas.

IT:
Art. 59
Indennità di picchetto
1
Il Cantone può concedere a organizzazioni di salvataggio riconosciute un'indennità di picchetto.

DE:
Art. 60
Uneinbringliche Kosten
1
Sind Kosten eines durch eine anerkannte Organisation durchgeführten Notfall- und Krankentransportes auf der Strasse uneinbringlich, so gehen diese zu Lasten der Betriebsrechnung des Spitals der betreffenden Gesundheitsversorgungsregion.
*
2
Der Kanton kann uneinbringliche Kosten von Such-, Bergungs- und Rettungsaktionen der übrigen beteiligten Organisationen übernehmen.

RM:
Art. 60
Custs nunincassabels
1
Sch'ils custs d'in transport en cas d'urgenza e d'ambulanza sin via ch'è vegnì fatg d'ina organisaziun renconuschida èn nunincassabels, van els a donn e cust dal quint da gestiun da l'ospital da la regiun da provediment da la sanadad correspundenta.
*
2
Il chantun po surpigliar ils custs nunincassabels d'acziuns da tschertga, da deliberaziun e da salvament da las ulteriuras organisaziuns participadas.

IT:
Art. 60
Spese irrecuperabili
1
Se le spese di un trasporto su strada di ammalati e in caso d'emergenza effettuato da un'organizzazione riconosciuta sono irrecuperabili, esse vanno a carico del conto d'esercizio dell'ospedale della rispettiva regione di assistenza sanitaria.
*
2
Il Cantone può assumersi le spese irrecuperabili di operazioni di ricerca, di soccorso e di salvataggio delle altre organizzazioni coinvolte.

DE:
10.
Schlussbestimmungen

RM:
10.
Disposiziuns finalas

IT:
10.
Disposizioni finali

DE:
Art. 61
Investitionsbeiträge und Ausgleich der Investitionsbeiträge an Spitäler
1
Der Umgang mit den vor dem 1. Januar 2005 zugesicherten, noch nicht geleisteten Beiträgen richtet sich nach Artikel 49a der Teilrevision vom 26. August 2004.
2
Der Ausgleich der Investitionsbeiträge des Kantons an die Spitäler richtet sich nach Artikel 53 der Teilrevision vom 16. Juni 2011.

RM:
Art. 61
Contribuziuns d'investiziun e gulivaziun da las contribuziuns d'investiziun als ospitals
1
Il tractament da las contribuziuns garantidas avant il 1. da schaner 2005, ma anc betg pajadas sa drizza tenor l'artitgel 49a da la revisiun parziala dals 26 d'avust 2004.
2
La gulivaziun da las contribuziuns d'investiziun dal chantun als ospitals sa drizza tenor l'artitgel 53 da la revisiun parziala dals 16 da zercladur 2011.

IT:
Art. 61
Sussidi agli investimenti e compensazione dei sussidi agli investimenti versati agli ospedali
1
La gestione dei sussidi garantiti prima del 1° gennaio 2005 ma non ancora erogati si conforma all'articolo 49a della revisione parziale del 26 agosto 2004.
2
La compensazione dei sussidi agli investimenti erogati dal Cantone agli ospedali si conforma all'articolo 53 della revisione parziale del 16 giugno 2011.

DE:
2017-050

RM:
2017-050

IT:
2017-050

DE:
[1]
GRP 2017/2018, 29
[2]
BR
110.100
[3]
Seite 5
[4]
SR
210
[5]
SR
831.20
[6]
SR
832.10

RM:
[1]
PCG 2017/2018, 29
[2]
DG
110.100
[3]
pagina 5
[4]
CS
210
[5]
CS
831.20
[6]
CS
832.10

IT:
[1]
PGC 2017/2018, 29
[2]
CSC
110.100
[3]
Pagina 5
[4]
RS
210
[5]
RS
831.20
[6]
RS
832.10